Den 4. februar i år anholdt Nordjyllands Politi tolv personer som et led i indsatsen mod kvindehandel og rufferi. I længere tid havde politiet i et samarbejde med SKAT foretaget en efterforskning mod flere personer med tilknytning til restaurant Gøglerbåden i Aalborg. Herunder også restauratør Asger Møller, som anklagemyndigheden mistænker for at stå bag ulovlig bordeldrift på Gøglerbåden. Udover at ransage Gøglerbåden, så blev et bordel i Nørresundby og flere privatadresser i Aalborg og Øster Vrå også undersøgt ved samme aktion. Under ransagningerne blev der fundet og beslaglagt flere dokumenter og regnskaber. Løsladelsen af Asger Møller kommer ellers efter, at han ved det seneste retsmøde i sagen fik forlænget sin varetægtsfængsling til 1. april. Politiets vurdering er dog nu, at der ikke længere er grundlag for en fortsat varetægtsfængsling, oplyser Nordjyske Medier.

Referat:
Nordjyllands Politi løslader nu den 62-årige restauratør på Gøglerbåden i Aalborg, Asger Møller. Han er dog fortsat sigtet i en større rufferisag, oplyser Nordjyske Medier.